Author: Stanley
Last saved by: katarina.chovanova

Zmluva o dielo č. ................
uzatvorená podľa zákona č. 513/1991 Zb. Obchodný zákonník v znení neskorších predpisov 

Zmluvné strany:

Objednávateľ:			Mesto Košice
Štatut. orgán: MUDr. Richard Raši, PhD., MPH., primátor mesta
			Sídlo: Trieda SNP 48/A, 040 11 Košice, Slovenská republika
			IČO: 00691135
			DIČ: 2021186904
			IBAN: SK04 5600 0000 0005 1600 4029

Zhotoviteľ:			Obchodné meno:
			Štatutárny orgán: 
			Sídlo: 
			IČO: 
			DIČ:
			banka 
			IBAN: 

 (ďalej spoločne aj „zmluvné strany“)

Preambula:

1.	Táto zmluva o dielo (ďalej len „zmluva“) sa uzatvára ako výsledok verejného obstarávania v zmysle § 117 zákona č. 343/2015 Z. z. o verejnom obstarávaní v znení neskorších právnych predpisov. Objednávateľ na obstaranie predmetu tejto zmluvy použil postup verejného obstarávania zákazky s nízkou hodnotou.
2.	Objednávateľ je prijímateľom dotácie zo štátneho rozpočtu od  poskytovateľa dotácie zo štátneho rozpočtu, ktorým je Ministerstvo školstva, vedy, výskumu a športu Slovenskej republiky, na základe Zmluvy č. 0886/2015/SRŠ o poskytnutí dotácie zo štátneho rozpočtu prostredníctvom rozpočtu Ministerstva školstva, vedy, výskumu a športu Slovenskej republiky (č. 2015002332) zo dňa 30.11.2015. Účel, na ktorý sa dotácia poskytuje je rozšírenie a udržanie kapacít materských škôl formou prístavby, výstavby a rekonštrukcie priestorov pre potreby materských škôl a vybudovanie zariadení školského stravovania pri nových materských školách.
3.	Zhotoviteľ svojim podpisom potvrdzuje, že bol oboznámený so Zmluvou č. 0886/2015/SRŠ o poskytnutí dotácie zo dňa 30.11.2015 (zverejnená na webovom sídle objednávateľa – www.kosice.sk), jej obsahu porozumel a je s ňou uzrozumený, ako aj o prípadných povinnostiach, ktoré mu z nej vyplývajú.
4.	V súlade s čl. 2 ods. 7 Zmluvy č. 0886/2015/SRŠ o poskytnutí dotácie je považovaný zhotoviteľ za priameho realizátora účelu použitia dotácie. Zmluvné strany uzatvárajú túto zmluvu a určujú v nej podmienky a účel použitia dotácie.

I.	Východiskové podklady a údaje

1.	Názov stavby:
Rekonštrukcia Materskej školy Zuzkin park 2, Košice v zriaďovateľskej pôsobnosti mesta Košice:
-	rozšírenie a udržanie kapacít materských škôl formou prístavby, výstavby a rekonštrukcie priestorov pre potreby materských škôl a vybudovanie zariadení školského stravovania pri nových materských školách.
2.	Miesto stavby: Materská škola Zuzkin park 2, Košice, stavba so súpisným číslom 2392, na parcele č. 1728, ktorá sa nachádza v katastrálnom území: Terasa, Okres: Košice II, obec: Košice – Západ a je evidovaná Okresným úradom Košice, Katastrálny odbor na LV č. 16702. Nehnuteľnosť je vo vlastníctve mesta Košice v pomere 1/1.

II.	Predmet diela

1.	Predmetom tejto zmluvy je vykonanie diela pre objednávateľa - Rekonštrukcia Materskej školy Zuzkin park 2, Košice - rozšírenie a udržanie kapacít materských škôl formou prístavby, výstavby a rekonštrukcie priestorov pre potreby materských škôl a vybudovanie zariadení školského stravovania pri nových materských školách, a to podľa projektovej dokumentácie a v celom rozsahu výkazu výmer, ktorá ako Príloha č. 1 tvorí neoddeliteľnú časť tejto zmluvy.
2.	Zhotoviteľ sa zaväzuje, že zabezpečí kompletnú dodávku a realizáciu stavebných prác v súlade s projektovou dokumentáciou a v celom rozsahu výkazu výmer.
3.	Zhotoviteľ vyhlasuje a zaväzuje sa, že na svoje náklady a na svoje nebezpečenstvo vykoná - zrealizuje dielo v uvedenom rozsahu s požadovanými špecifikáciami a v požadovanej kvalite a zabezpečí a uskutoční všetky s tým súvisiace činnosti a služby zabezpečujúce riadne plnenie predmetu zákazky - realizáciu diela. Zhotoviteľ potvrdzuje a je zodpovedný za to, že ako zhotoviteľ a ním nominovaní subdodávatelia, ktorí sa budú podieľať na zhotovení diela, disponujú všetkými oprávneniami, povoleniami, licenciami potrebnými pre vykonávanie všetkých dodávok, prác a činností v súlade s touto zmluvou.
4.	Dielo bude realizované v súlade s vyhotovenou projektovou dokumentáciou vypracovanou Ing. Radovanom Grečom zo dňa 13.9.2016.

III.	Cena diela

1.	Cena za vykonanie diela je stanovená podľa cenovej ponuky zhotoviteľa zo dňa ............... ako víťaza verejného obstarávateľa za celý predmet diela uvedený v čl. II zmluvy v súlade s ustanoveniami zákona č. 18/1996 Z.z. o cenách v znení neskorších právnych predpisov v nasledovnej výške: 
Cena diela celkom bez DPH		..................... EUR
Sadzba 20%				..................... EUR
Cena diela celkom s DPH		..................... EUR
2.	Dohodnutá cena na daný rozsah diela je stanovená ako cena maximálna, pevná, t.j. cena, ktorú nie je možné prekročiť, ani z dôvodu zmeny cien vstupných materiálov, palív, energií a pod.  
3.	Cena diela zahŕňa všetky náklady zhotoviteľa spojené s vykonaním diela, t.z. v cene diela sú zahrnuté náklady na vybudovanie, prevádzku, údržbu a vypratanie zariadenia staveniska a zároveň je v cene diela zahrnuté aj poistenie za náhradu škody, ktorá môže vzniknúť činnosťou zhotoviteľa, krádežou, poveternostnými vplyvmi, požiarom, prírodnými živlami alebo inými okolnosťami spôsobenými vyššou mocou.
4.	Objednávateľ neposkytne zhotoviteľovi finančný preddavok.

IV.	Platobné podmienky

1.	Cenu za vykonanie diela uhradí objednávateľ bezhotovostným platobným stykom zhotoviteľovi na základe faktúry, ktorú zhotoviteľ vystaví po odovzdaní diela, a to podľa skutočne vykonaných prác odsúhlasených oprávneným pracovníkom objednávateľa, ktorý súpis potvrdí pečiatkou a svojim podpisom. Splatnosť faktúry je 30 dní odo dňa jej preukázaného doručenia objednávateľovi.
2.	Faktúra musí byť zostavená prehľadne a pritom sa musí dodržiavať poradie položiek a označenie  v súlade s oceneným popisom prác. Súčasťou je výkaz vykonaných množstiev – výkaz výmer v cenovom ohodnotení. 
3.	Faktúra musí obsahovať všetky náležitosti stanovené platnými právnymi predpismi. V prípade, že faktúra nebude obsahovať stanovené náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

V.	Čas vykonania diela

1.	Zmluvné strany sa dohodli na nasledovných lehotách: 
Začiatok realizácie diela – deň protokolárneho odovzdania staveniska
Ukončenie realizácie diela – do ...90 dní odo dňa účinnosti zmluvy.....
2.	K odovzdaniu staveniska dôjde do 3 dní odo dňa podpísania tejto zmluvy, prípadne v inom termíne po dohode oboch zmluvných strán, a to na základe písomného protokolu podpísaného oboma zmluvnými stranami. 
3.	Predmet diela bude realizovaný podľa vzájomne odsúhlaseného časového harmonogramu. Harmonogram bude spracovaný zhotoviteľom a odsúhlasený zmluvnými stranami k dátumu protokolárneho odovzdania staveniska. 
4.	Zmena termínu vykonania diela môže byť upravená iba vzájomnou dohodou zmluvných strán, a to formou písomného dodatku k tejto zmluve. 
5.	Ak zhotoviteľ počas vykonávania diela zistí prekážku, ktorá mu bráni v riadnom a včasnom vykonaní diela v dohodnutom termíne, je povinný o tom objednávateľa bezodkladne písomne informovať.
6.	Ak zhotoviteľ pripraví dielo na odovzdanie pred dohodnutou lehotou plnenia, zaväzuje sa objednávateľ túto zákazku prevziať aj v skoršej ponúknutej lehote.

VI.	 Súčinnosť objednávateľa

1.	Objednávateľ sa zaväzuje poskytnúť zhotoviteľovi súčinnosť potrebnú pre splnenie predmetu zmluvy. Zároveň sa zaväzuje, že bude odovzdávať zhotoviteľovi písomné informácie a podklady včas, v rozsahu a termínoch dohodnutých na rokovaniach.

VII.	Zmluvné pokuty

1.	Ak objednávateľ nezaplatí dohodnutú cenu v termíne splatnosti, zhotoviteľ má právo žiadať zmluvnú pokutu vo výške 0,05% z dlžnej sumy za každý deň omeškania.
2.	Ak zhotoviteľ odovzdá predmet diela po termíne stanovenom v čl. V ods. 1. tejto zmluvy, zaplatí zmluvnú pokutu vo výške 0,05 % z ceny diela za každý deň omeškania. 
3.	Ak sa zhotoviteľ omešká s odstránením vád a nedorobkov, objednávateľ má právo žiadať zmluvnú pokutu vo výške 0,05 % z ceny diela za každý deň omeškania. 
VIII.	Záručná doba a zodpovednosť za vady

1.	Záručná doba na predmet plnenia je 60 mesiacov a začína plynúť odo dňa odovzdania diela objednávateľovi. Na zabudované prvky, na ktoré zhotoviteľ odovzdal pri odovzdaní a prevzatí verejnej práce záručné listy, sa vzťahuje záručná doba podľa týchto záručných listov. Počas záručnej doby má objednávateľ právo požadovať a zhotoviteľ povinnosť bezodkladne odstrániť vadu diela. Oznámenie vád (reklamácia) bude vykonané písomne a bezodkladne po ich zistení.
2.	 Zhotoviteľ zodpovedá za to, že predmet tejto zmluvy je zhotovený podľa technického zadania, projektovej dokumentácie, výkazu výmer a podmienok tejto zmluvy a že počas záručnej doby bude mať požadované vlastnosti.
3.	Zhotoviteľ sa zaväzuje začať s odstraňovaním prípadných vád predmetu diela do 7 dní od prevzatia písomného uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád sa dohodne písomnou formou. 
4.	Plynutie záručnej doby sa preruší dňom uplatnenia práva objednávateľa na odstránenie vád alebo nedorobkov doručením písomnej reklamácie. Vadou sa rozumie odchýlka v kvalite, rozsahu a parametroch diela, stanovených v tejto zmluve. Nedorobkom sa rozumie nedokončená práca oproti projektu, schéme, alebo dohode na realizáciu stavby. 
5.	Vady a nedorobky zistené pri preberacom konaní budú zapísané v preberacom protokole o odovzdaní a prevzatí stavby s uvedením termínu ich odstránenia. Ďalej bude dojednaný postup, resp. spolupôsobenie objednávateľa pri ich odstraňovaní. O odstránení všetkých závad, resp. nedorobkov sa vyhotoví záznam, ktorý bude dokladom pre úhradu zadržanej čiastky faktúry. 
6.	Za všetky škody, ktoré zhotoviteľ spôsobí objednávateľovi nedostatočným plnením svojich povinností vyplývajúcich z tejto zmluvy zodpovedá zhotoviteľ. Kto poruší svoju povinnosť zo záväzkového vzťahu, je povinný nahradiť škodu spôsobenú druhej strane okrem prípadu, ak by sa preukázalo že porušenie povinnosti bolo spôsobené okolnosťami vylučujúcimi zodpovednosť.

IX.	Poistenie

1.	Zhotoviteľ je povinný predložiť platný doklad o poistení prevádzkovej zodpovednosti za škodu. Poistenie musí pokrývať zodpovednosť zhotoviteľa za škodu spôsobenú tretím osobám, vrátane objednávateľa, za ktorú je právne zodpovedný.
2.	Zhotoviteľ sa zaväzuje udržiavať v platnosti predmetné poistenie počas celej doby realizácie predmetu diela.
3.	Zhotoviteľ je zároveň povinný uzatvoriť poistenie zodpovednosti za škodu spôsobenú na majetku v súvislosti s realizáciou predmetu diela a je povinný ho udržiavať v platnosti až do dokončenia a odovzdania diela objednávateľovi. Poistná zmluva musí byť uzavretá s renomovaným poisťovateľom s celoslovenskou pôsobnosťou a to na sumu dostačujúcu na tieto účely.
4.	Doklad o uzavretí poistenia, preukazujúci aj úhradu poistenia, predloží zhotoviteľ objednávateľovi najneskôr pri prevzatí staveniska. Pre vylúčenie akýchkoľvek pochybností pôjde o samostatné poistenie, ktoré sa bude vzťahovať výlučne na predmet diela. Zhotoviteľ sa zaväzuje zabezpečiť, aby jeho dodávatelia uzavreli a udržovali v platnosti obdobné poistné zmluvy s tým, že zhotoviteľ je plne zodpovedný za splnenie tejto ich povinnosti.

X.	Podmienky vyhotovenia diela

1.	Zodpovedné osoby pre riešenie technických otázok: 
a)	za objednávateľa: 	........................
b)	za zhotoviteľa: 	...........................
2.	Objednávateľ zabezpečí všetky rozhodnutia orgánov štátnej správy potrebné pre vykonanie diela. V prípade potreby zhotoviteľ poskytne potrebnú súčinnosť. 
3.	Na miesto vykonania diela môžu vstupovať iba poverení pracovníci objednávateľa.
4.	Zhotoviteľ zodpovedá za dodržiavanie predpisov BOZP a PO na odovzdaných staveniskách, ktoré pre neho vyplývajú z platných právnych predpisov a STN.
5.	Zhotoviteľ sa zaväzuje dodržať technológie výstavby a použitia materiálov podľa projektovej dokumentácie bez požadovania zmien projektu.
6.	Zhotoviteľ znáša nebezpečenstvo škody na stavenisku až do termínu prevzatia vykonaného diela objednávateľom. 
7.	Zhotoviteľ je povinný udržiavať na mieste vykonania diela poriadok a čistotu. Je povinný odstraňovať odpady a nečistoty spôsobené jeho činnosťou.
8.	Objednávateľ je oprávnený kontrolovať vykonávanie diela kedykoľvek počas jeho realizácie. Kontroly realizácie diela bude vykonávať osoba uvedená v stavebnom denníku.
9.	Zhotoviteľ je povinný viesť stavebný denník a poverená osoba určená objednávateľom ako jeho oprávnený zástupca môže vykonávať záznamy do stavebného denníka. Všetky zmeny stavby počas jej realizácie, ktoré nie sú v súlade s projektovou dokumentáciou, musia byť vopred odsúhlasené objednávateľom a následne zaznamenané v stavebnom denníku s podpisom oprávnených zástupcov oboch zmluvných strán.
10.	Zhotoviteľ po vykonaní diela zabezpečí odstránenie zariadení, ktoré sa nachádzajú na stavenisku a zabezpečí jeho vypratanie. Úpravu terénu poškodeného stavebnými prácami uvedie do pôvodného stavu do 3 dní po odovzdaní diela objednávateľovi.

XI.	Odovzdanie a prevzatie diela

1.	Zhotoviteľ je povinný objednávateľovi písomne oznámiť 5 dní vopred, kedy bude dielo pripravené na odovzdanie a prevzatie. Na základe toho sú zmluvné strany povinné dohodnúť takú vzájomnú súčinnosť, aby odovzdanie a prevzatie bolo ukončené v zmluvnej lehote.
2.	K odovzdaniu a prevzatiu dokončeného diela pripraví zhotoviteľ všetky doklady, ktoré mal povinnosť priebežne odovzdávať resp. ktoré neboli objednávateľovi počas realizácie diela odovzdané a to najmä:
1.	Stavebné denníky, 
2.	Atesty o požiarnej odolnosti použitých materiálov a výrobkov podľa ich umiestnenia na stavbe,
3.	Osvedčenie o akosti použitých konštrukcií a materiálov, 
4.	Doklady o preukázaní zhody výrobkov pre stavbu, 
5.	Opis a zdôvodnenie vykonaných odchýlok od projektu stavby, overené v stavebných konaniach, alebo pri povoľovaní zmien stavby pred dokončením, 
6.	Projekt skutočného vyhotovenia stavby so zakreslenými zmenami, potvrdený zhotoviteľom v dvoch vyhotoveniach.  
3.	Prevzatie diela oprávnení zástupcovia zmluvných strán potvrdia podpisom písomného preberacieho protokolu. Za riadne vykonané dielo sa považuje dielo odovzdané a prevzaté bez vád a nedorobkov, vzájomne odsúhlasených a potvrdených súpisov vykonaných prác. 
4.	V prípade, ak dielo bude vykazovať vady alebo nedorobky, objednávateľ je oprávnený rozhodnúť sa, či dielo prevezme a do preberacieho protokolu popíše tieto vady alebo nedorobky spolu s lehotou, v rámci ktorej sa ich zhotoviteľ zaväzuje odstrániť, alebo sa rozhodne nepodpísať preberací protokol. 

XII.	Odstúpenie od zmluvy

1.	Zmluvné strany sa dohodli, že porušenie zmluvných povinností dohodnutých v tejto zmluve zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami Obchodného zákonníka a je možné ho vykonať do 14 dní odo dňa, kedy sa strana, ktorá chce právo odstúpenia uplatniť o podstatnom porušení tejto zmluvy dozvedela. Odstúpenie je možné aj od čiastočne splnenej zmluvy.

XIII.	Ostatné ustanovenia

1.	Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám. Tieto informácie nepoužijú pre iné účely,  ako pre plnenie podmienok tejto zmluvy. 
2.	Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť podmienkami vo výzve a jej prílohami, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy. 
3.	V prípade dočasného prerušenia alebo definitívneho zastavenia prác na zákazke z dôvodov na strane objednávateľa, zaplatí objednávateľ zhotoviteľovi skutočne vynaložené náklady. 

XIV.	Vyššia moc

1.	Ak v dôsledku prípadov vyššej moci dôjde k ohrozeniu termínu plnenia, je zhotoviteľ povinný okamžite oznámiť objednávateľovi výslednú situáciu ohľadne možnosti zhotovenia diela. V prípade potreby zmluvné strany dohodnú úpravu zmluvných vzťahov v termínovej časti, formou dodatku k tejto zmluve. 
2.	Pod výrazom „vyššia moc“ sa myslia všetky udalosti, ktoré sa nedajú naplánovať ani prekonať po podpísaní zmluvy a ktoré sa dajú považovať za neodvratné a neobyčajné udalosti ako napr. vojna, požiar, záplavy, extrémne poveternostné podmienky znemožňujúce montáž, alebo iné katastrofy, štrajky, obmedzenia importu alebo exportu zavedené vládou a všetky ostatné udalosti, ktoré sú mimo vplyvu zmluvných strán.
3.	Ak sa splnenie tejto zmluvy stane nemožným do 2 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy najneskôr do 14 dní od vzniku prípadu vyššej moci vo vzťahu k predmet, cene a času plnenia. Ak nedôjde k dohode, má strana, ktorá sa odvolala na vyššiu moc právo odstúpiť od zmluvy. Účinky odstúpenia od zmluvy v tomto prípade nastanú dňom doručenia oznámenia. 
4.	Za škody spôsobené v dôsledku vyššej moci zhotoviteľ nezodpovedá a tiež nezodpovedá za škody, ktoré sú spôsobené výlučne chybným návrhom diela.

XV.	Záverečné ustanovenia

1.	Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa (www.kosice.sk).
2.	Zmluva je vyhotovená v 5 rovnopisoch, z ktorých 3 vyhotovenia dostane objednávateľ a 2 zhotoviteľ.
3.	Akékoľvek zmeny a doplnky k tejto zmluve je možné vykonať len po vzájomnej dohode oboch zmluvných strán, a to formou písomného dodatku k nej.
4.	Práva a povinnosti oboch zmluvných strán, pokiaľ nie sú stanovené touto zmluvou, sa riadia ustanoveniami Obchodného zákonníka a súvisiacimi predpismi. 
5.	Zmluvné strany sú si navzájom povinné bezodkladne oznámiť akékoľvek zmeny a to najmä zmenu sídla, obchodného názvu, zmenu štatutárnych orgánov, účtu, ktorý je pre zmluvu rozhodujúci. V prípade, ak túto zmenu neoznámia, zodpovedajú za škodu týmto spôsobenú. Zmluvné strany doručujú zásielky osobne do podateľne alebo doporučene zásielkou na adresu uvedenú v záhlaví tejto zmluvy. V prípade, ak sa riadne doručovanú doporučenú zásielku prostredníctvom poštovej služby nepodarí doručiť, považuje sa zásielka za doručenú piatym dňom od odovzdania zásielky na poštovú prepravu.
6.	Zmluvné strany si zmluvu prečítali, jej obsahu porozumeli a na znak súhlasu ju vlastnoručne, nie v tiesni ani za nápadne nevýhodných podmienok, podpísali.

Prílohy:
-	Príloha č. 1 – Ocenený výkaz výmer
-	Príloha č. 2 - Zoznam známych subdodávateľov
-	Príloha č. 3 - Výpis z obchodného alebo živnostenského registra,
-	Príloha č. 4 – Kópia poistnej zmluvy, resp. originál potvrdenia o uzavretí poistnej zmluvy a kópia dokladu o úhrade poistného

V Košiciach dňa ........................

........................................................		........................................................
          Zhotoviteľ					             Objednávateľ